Hetkiä kaupungissa

Hetkiä kaupungissa on suomalainen kymmenosainen televisiosarja, joka sai ensi- iltansa Yle Teemalla syksyllä 2013. Dokumenttia ja klubitaltiointeja yhdistelevässä sarjassa seurataan Kansallisteatterin näyttelijöiden, Anna Paavilaisen ja Marja Salon, vetämiä Omatuntoklubeja, joissa kuka tahansa voi esiintyä ja tuoda esiin lahjakkuuttaan. Omatuntoklubilla lava on avoinna kenelle tahansa, maksimissaan 20 minuuttia per esiintyjä. Esittää saa aivan mitä tahansa. Musiikkia laidasta laitaan, tanssia, runoja, näytelmiä, mitä vain. Sisäänpääsymaksu omantunnon mukaan, tuotto hyväntekeväisyyteen. Annan ja Marjan lisäksi jokaisessa jaksossa esiintyi DJ Vauvaukki -nimellä esiintynyt näyttelijä Eero Ritala. Jokaisessa jaksossa nähtiin myös valokuvaajakollektiivi 11:n lyhytelokuvia. Sarja kuvattiin tammi–toukokuussa 2013. == Jaksot == Jakso Jakson nimi Synopsis 1\. Kaksi naista ja Omatuntoklubi Ensimmäisessä osassa kerrotaan klubin synnystä, filosofiasta ja tutustutaan klubiin liittyviin henkilöihin, ja tarjotaan maistiaisia monesta hienosta esityksestä, joita nähdään lisää tulevissa jaksoissa. Mukana ovat mm. monipuolinen taiteilija Ona Kamu ja nouseva laulajatähti Anna Inginmaa. 2\. Kaaoksen hallintaa Tässä osassa Anna ja Marja yrittävät hallita kaaosta, joka syntyy klubin järjestämisestä, työn ja oman arjen yhdistämisestä. Marjalla on Kansallisteatterin Willensaunassa Maaninkavaara-näytelmän esitys yhdessä Jukka Puotilan kanssa, mutta päivä ei lopu siihen, vaan sen jälkeen tulee vielä Omatuntoklubi. 3\. Rakkauden katse Anna ja Marja ovat vahvasti sitä mieltä että ihminen voi itse valita miten maailmaa katsoo ja millaisen näkökulman asioihin ottaa. Omatuntoklubilla maailmaa, ihmisiä ja esityksiä katsotaan hyväksyvästi rakkaudella. Kaikki voivat olla juuri sellaisia kuin haluavat ja jokaista arvostetaan. 4\. Paljon onnea Tässä jaksossa Omatuntoklubi täyttää kaksi vuotta. Illan järjestäminen on haastavaa, sillä Marja on matkalla USA:ssa ja Anna Helsingissä. Pitkiä puheluita käydään Atlantin yli. Kaikki järjestyy lopulta, ja Anna ja Marja sekä klubillinen yleisöä pääsevät ottamaan vastaan hienoja esityslahjoja. 5\. Onko vain tallennettu hetki arvokas? Tässä jaksossa Anna ja Marja valmistelevat Omatuntoklubifestaria ja pohtivat tämän ajan ilmiötä, jossa elämän jokaista hetkeä halutaan tallentaa. Anna ja Marja kuvaavat tätä ohjelmasarjaa varten itse pienillä kameroilla klubiin liittyviä tapahtumia ja ihmisiä. Voiko kameran edessä olla koskaan oma itsensä vai tuleeko väkisin jokin rooli päälle? Onko vain tallennettu hetki arvokas? Onko tv-ohjelman kuvaaminen vaikuttanut Omatuntoklubin tekemiseen? 6\. Ilta pimenee, DJ Vauvaukki lähenee DJ Vauvaukki soittaa Omatuntoklubilla musiikkia sekä esitysten välissä että illan päätteeksi. Vauvaukki valmistautuu Omatuntoklubin festivaaliviikonloppua varten. DJ:n paineet kasvavat: miten löytää musiikkia, joka sekä sopii illan tunnelmaan, että saa vieraat houkuteltua tanssilattialle? Jaksossa debytoi yhtye Grazy Mama and The Sidekicks albumiltaan Arpilintu. 7\. Willkommen bienvenue welcome Jos pelkää epäonnistumista, ei voi onnistuakaan. Marja ja Anna toistavat tänä iltana aikaisemmin pieleen menneen esityksen Omatuntoklubin alkuajoilta. Korjautuuko epäonnistuminen? Ja onko sillä edes mitään merkitystä? 8\. Kadut ovat vapaat taiteelle Tällä kertaa Omatuntoklubi jalkautuu kaduille. Marja ja Anna ovat kutsuneet Facebookin kautta bändejä esiintymään kaduille. Edellisen sisäklubin tuotto jaetaan katutaiteilijoille ja -muusikoille. 9\. Kuinka olla itselleen tosi? Omatuntoklubilla annetaan kenelle tahansa mahdollisuus esiintyä ilman kaupallista painetta. Jokainen voi täysin vapaasti määritellä mitä tekee ja miksi. Ona Kamu on yksi illan esiintyjistä, ja hän toteuttaa tämän vahvasti omalla tavallaan. Anna pohtii Ona Kamun kanssa miten taiteilija voi olla itselleen tosi. 10\. Oman Tiensä Kulkija Omatuntoklubin kausi päättyy ulkoilmatapahtumaan Helsingin Siivouspäivän yhteydessä. Marja hankkii kaupasta ruokaa, joka heitettäisiin muuten roskiin, ja ruoka tarjotaan ilmaiseksi ulkoilmatapahtumassa. Siitä voi myös maksaa omantunnon mukaan, ja rahat lahjoitetaan taas hyväntekeväisyyteen. Luonnon muovaama esiintymislava on vapaa kenelle tahansa, ja siellä nähdään mm. vanhat tutut Koskelainen sekä Älyvarkaat. == Työryhmää == * Joonas Josefsson (ohjaus) * Suvi Mansnerus (tuottaja) * Minna Lindroos (tuottaja) * Hanna Reetta Majanen (tuottaja, Kansallisteatterin Lavaklubi) * Jarmo Loikkanen (kuvaus ja leikkaus) * Hannu Kettunen (kuvaussuunnittelu) * Antti Pohjola (äänitys) * Esko Mattila (äänitys) * Merja Maasalo (apulaistuottaja) * Ilse Jauhiainen (värimäärittely) * Marcus Lönnqvist (värimäärittely) * Anssi Tamminen (äänen jälkikäsittely) == Lähteet == == Aiheesta muualla == * Hetkiä kaupungissa Yle Teeman sivuilla * Hetkiä kaupungissa Ylen ohjelmaoppaassa * Omatuntoklubi Facebookissa * Hetkiä kaupungissa -ohjelman klippejä YouTubessa Luokka:2010-luvun suomalaiset dokumenttiohjelmat Luokka:Yle Teeman televisio-ohjelmat